**BALVU NOVADA PAŠVALDĪBA**

**BALVU NOVADA DOME**

|  |
| --- |
| Reģ.Nr 90009115622., Bērzpils iela 1A, Balvi, Balvu novads, LV-4501, tālrunis +371 64522453, e-pasts: dome@balvi.lv |

 Balvos

**PIELIKUMS**

Balvu novada domes

2025.gada \_\_\_\_.jūlija

lēmumam (prot. Nr.\_\_\_, \_\_\_.§)

**Paskaidrojuma raksts**

**par Balvu novada domes 2025.gada \_\_.jūlija saistošo noteikumu Nr.\_\_\_\_/2025 “Grozījumi Balvu novada domes 2024.gada 23.maija saistošajos noteikumos Nr.10/2024 “Balvu novada pašvaldības nolikums”” projekts**

|  |  |
| --- | --- |
| **Paskaidrojuma raksta sadaļa** | **Informācija** |
| 1. Mērķis un nepieciešamības pamatojums  | Atbilstoši Pašvaldību likuma 49.panta pirmajai daļai pašvaldības nolikums ir saistošie noteikumi, kas nosaka pašvaldības institucionālo sistēmu un darba organizāciju. Saistošie noteikumi “Grozījumi Balvu novada domes 2024.gada 23.maija saistošajos noteikumos Nr.10/2024 “Balvu novada pašvaldības nolikums”” (turpmāk – saistošie noteikumi) izstrādāti ar mērķi grozīt 2024.gada 23.maija saistošos noteikumus Nr.10/2024 “Balvu novada pašvaldības nolikums“ (turpmāk – nolikums): 1. 2025.gada 30.maijā Balvu novada pašvaldībā saņemta un reģistrēta Viedās administrācijas un reģionālās attīstības ministrijas (VARAM) 30.05.2025. vēstule Nr.1-18/2683 “Par saistošajiem noteikumiem”, kurā, izvērtējot 2025.gada 22.maija saistošos noteikumus Nr.5/2025 “Grozījumi Balvu novada domes 2024.gada 23.maija saistošajos noteikumos Nr.10/2024 “Balvu novada pašvaldības nolikums””, ministrija aicina pašvaldību izvērtēt iespēju precizēt saistošo noteikumu izdošanas tiesisko pamatojumu, svītrojot norādi uz Pašvaldību likuma 10.panta pirmo daļu. Ievērojot iepriekš minēto, veikti grozījumi nolikuma tiesiskajā pamatojumā.
2. Latvijas Republikā 2025.gada 7.jūnijā notika pašvaldību vēlēšanas. Balvu novada domē ir daļēji nomainījies deputātu sastāvs. Pašvaldības dome uzskata, ka viens no līdzekļiem pilnveidot pašvaldības darbu ir divu algotu domes priekšsēdētāja vietnieka amatu izveidošana. Balvu novads ir plašs un daudzveidīgs – ar vairākām pagastu apvienībām, lielu pašvaldības iestāžu tīklu un dažādām nozarēm, kuras jāattīsta vienlaikus. Lai nodrošinātu efektīvu pārvaldību un ātrāku lēmumu izpildi, saistošie noteikumi paredz divu domes priekšsēdētāja vietnieku amatu izveidi ar precīzi sadalītām atbildības jomām – viens fokusēsies - infrastruktūra, investīcijas, otrs – uz sociālajiem un izglītības, kultūras, uzņēmējdarbības, cilvēkresursu jautājumiem.

Pašvaldību likuma 13.panta otrajā daļā noteikts, ka pašvaldības domes priekšsēdētāja vietnieku skaitu nosaka pašvaldības nolikumā. Minētā likuma 17.panta ceturtajā daļā noteikts, ka domes priekšsēdētāja vietnieks aizvieto domes priekšsēdētāju viņa prombūtnes laikā pašvaldības nolikumā noteiktajā kārtībā un apjomā. Ja domes priekšsēdētājam ir vairāki vietnieki, šo vietnieku kompetenci, tostarp domes priekšsēdētāja aizvietošanas kārtību, nosaka pašvaldības nolikumā. Līdz šim Balvu novada pašvaldības domes priekšsēdētājam bija viens vietnieks, bet saistošie noteikumi paredz, ka turpmāk Balvu novada pašvaldības domes priekšsēdētājam būs divi algoti vietnieki - Domes priekšsēdētāja vietnieks tautsaimniecības, uzņēmējdarbības un teritorijas attīstības jautājumos un Domes priekšsēdētāja vietnieks sociālās, izglītības, kultūras un sporta attīstības jautājumos. Ar saistošajiem noteikumiem tiek noteikts domes priekšsēdētāja vietnieku kompetenču sadalījums;1. 2025.gada 22.maijā Balvu novada dome pieņēma lēmumu Nr.196 “Par iestādes “Daudzfunkcionālais sociālo pakalpojumu centrs” izveidošanu” (sēdes protkols Nr.10, 19.§) uz kā pamata ar 2025.gada 1.septembri Balvu novada Sociālās pārvaldes reorganizācijas rezultātā izveidota jauna pašvaldības iestāde “Daudzfunkcionālais sociālo pakalpojumu centrs”, līdz ar to ir nepieciešams veikt izmaiņas nolikumā un nolikuma 15.punktā noteikto iestāžu sarakstu papildināt ar iestādi “Daudzfunkcionālais sociālo pakalpojumu centrs”;

Ministru kabineta 2009.gada 3.februāra noteikumu Nr.108 “Normatīvo aktu projektu sagatvošanas noteikumi” 186.punkts nosaka, lai izdarītu grozījumus pašvaldību saistošajos noteikumos, sagatvo pašvaldību saistošo noteikumu projektu. |
| 2. Fiskālā ietekme uz pašvaldības budžetu  | 2025.gadā finansējums otrā Balvu novada domes priekšsēdētāja vietnieka atalgojumam tiks nodrošināts no Balvu novada pašvaldības 2025.gada budžeta pozīcijas “Balvu novada administrācija”.Izveidojot otru Balvu novada domes priekšsēdētāja vietnieka amatu, netiks palielināts kopējais vadības aparāta budžets, bet pārskatīti esošie amati un atbildības jomas, optimizējot resursus. Tiks izvērtēti dublējošie funkciju izdevumi citās struktūrās – mērķtiecīgi pārvirzot līdzekļus no mazefektīvām pozīcijām uz reālu darba kapacitāti. Palielinot Balvu novada domes priekšsēdētāja vietnieku skaitu no viena uz diviem vietniekiem, Balvu novada pašvaldības 2026.gada budžetā nepieciešamais papildus izdevumu apjoms 37 195,68 *euro.*Jaunas pašvaldības iestādes “Daudzfunkcionālais sociālo pakalpojumu centrs” izveidi plānots veikt apstiprinātā pašvaldības budžeta ietvaros. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci  | 3.1. sociālā ietekme - nav ietekmes;3.2. ietekme uz vidi - nav ietekmes;3.3. ietekme uz iedzīvotāju veselību - nav ietekmes;3.4. ietekme uz uzņēmējdarbības vidi pašvaldības teritorijā – viens no domes priekšsēdētāja vietniekiem risinās ar uzņēmējdarbības veicināšanu saistītus jautājumus, sadarbība ar uzņēmējiem uzlabosies, kas savukārt ietekmēs uzņēmējdarbības vidi Balvu novadā;3.5. ietekme uz konkurenci - nav tiešas ietekmes. |
| 4. Ietekme uz administratīvajām procedūrām un to izmaksām  | 4.1. institūcija, kurā privātpersona var vērsties saistošo noteikumu piemērošanā - Balvu novada Centrālā pārvalde; 4.2. saistošo noteikumu projekts neparedz obligātas papildu darbības privātpersonām;4.3. saistošo noteikumu projekts neparedz izmaksas saimnieciskās darbības veicējiem, fiziskajām personām, nevalstiskā sektora organizācijām un budžeta finansētām institūcijām administratīvo procedūru veikšanai. |
| 5. Ietekme uz pašvaldības funkcijām un cilvēkresursiem  | Nolikumā paredzēts, ka Domes priekšsēdētājam ir divi Domes priekšsēdētāja vietnieki - Domes priekšsēdētāja vietnieks tautsaimniecības, uzņēmējdarbības un teritorijas attīstības jautājumos un Domes priekšsēdētāja vietnieks sociālās, izglītības, kultūras un sporta attīstības jautājumos. Domes priekšsēdētāja vietnieku kompetenču sadalījums ir noteikts nolikumā.Atbilstoši nolikumam, pašvaldībā tiks izveidota jauna iestāde “Daudzfunkcionālais sociālo pakalpojumu centrs”, kura sniegs sociālās aprūpes un sociālās rehabilitācijas pakalpojumus pilngadīgām personām ar garīga rakstura traucējumiem un bērniem ar funkcionāliem traucējumiem. Līdz šim minētos pakalpojumus sniedza Balvu novada Sociālā pārvalde.Nav būtiskas ietekmes uz pašvaldības funkcijām un cilvēkresursiem. |
| 6. Informācija par izpildes nodrošināšanu  | 6.1. Izpildes nodrošināšanai jaunu institūciju izveide nav nepieciešama.6.2. Izpildes nodrošināšana tiks veikta apstiprinātā Balvu novada pašvaldības budžeta ietvaros. Izpildi nodrošinās Balvu novada Centrālā pārvalde. |
| 7. Prasību un izmaksu samērīgums pret ieguvumiem, ko sniedz mērķa sasniegšana  | Ar saistošajiem noteikumiem noteiktās prasības ir samērīgas attiecībā pret ieguvumiem, ko sniedz saistošo noteikumu mērķa sasniegšana. Saistošo noteikumu izpilde tiks īstenota apstiprinātā Pašvaldības budžeta ietvaros. Pašvaldības izraudzītie līdzekļi ir leģitīmi un rīcība ir atbilstoša normatīvajiem aktiem, proti Pašvaldību likuma 13. panta otrajai daļai un 17. panta ceturtajai daļai. |
| 8**.** Izstrādes gaitā veiktās konsultācijas ar privātpersonām un institūcijām  | Saistošo noteikumu izstrādes procesā nav notikušas konsultācijas ar privātpersonām un institūcijām. Atbilstoši Pašvaldības likuma 46.panta trešajā daļā noteiktajai kārtībai saistošo noteikumu projekts publicēts pašvaldības tīmekļa vietnē: www.balvi.lv, sadaļā "Aktualitātes" – "Sabiedrības līdzdalība" – "Saistošo noteikumu projekti" sabiedrības viedokļa noskaidrošanai laika periodā no [21.06.2025.](https://likumi.lv/ta/id/350066-valmieras-novada-pasvaldibas-nolikums/redakcijas-datums/2024/01/26) līdz 04.07.2025. Norādītajā termiņā sabiedrības viedokļa noskaidrošanas ietvaros sabiedrības viedokļi ir/nav saņemti. |

Domes priekšsēdētājs Jānis Trupovnieks